Source: https://www.epi.sk/zz/2002-144
Timestamp: 2019-12-06 14:06:53+00:00
Document Index: 8434982

Matched Legal Cases: ['§ 1', '§ 2', '§ 3', '§ 7', '§ 13', '§ 37', '§ 3', '§ 3', '§ 3', '§ 3', '§ 3', '§ 3']

144/2002 Z. z. Vyhláška Ministerstva financií Slovenskej republiky o odbornej skúške poisťovacieho makléra, poisťov... | Aktuálne znenie
Hľadaj v 144/2002 ×
144/2002 Z. z.
Vyhláška č. 144/2002 Z. z.Vyhláška Ministerstva financií Slovenskej republiky o odbornej skúške poisťovacieho makléra, poisťovacieho agenta a aktuára a o poplatku za jej vykonanie
Čiastka 61/2002
Platnosť od 27.03.2002 do14.10.2005
Účinnosť od 01.04.2002 do14.10.2005
Zrušený 448/2005 Z. z.
§ 1 - Obsah odbornej skúšky poisťovacieho makléra a poisťovacieho agenta, ktorý vykonáva sprostredkovanie poistenia pre viac ako jednu poisťovňu
§ 2 - Obsah odbornej skúšky aktuára
Spoločné ustanovenia (§ 3 - § 7)
Aktuálne znenie 01.04.2002 - 14.10.2005
Všetky časové verzie 01.04.2002 - 14.10.2005
o odbornej skúške poisťovacieho makléra, poisťovacieho agenta a aktuára a o poplatku za jej vykonanie
Ministerstvo financií Slovenskej republiky podľa § 13 ods. 17 a § 37 ods. 14 zákona č. 95/2002 Z. z. o poisťovníctve a o zmene a doplnení niektorých zákonov ustanovuje:
Obsah odbornej skúšky poisťovacieho makléra a poisťovacieho agenta, ktorý vykonáva sprostredkovanie poistenia pre viac ako jednu poisťovňu
Obsahom odbornej skúšky poisťovacieho makléra a poisťovacieho agenta, ktorý vykonáva sprostredkovanie poistenia pre viac ako jednu poisťovňu, je preverenie znalostí žiadateľa
a) zo všeobecne záväzných právnych predpisov upravujúcich
1. oblasť poisťovníctva,
2. občianskoprávne vzťahy v oblasti poistenia,
3. zdaňovanie v oblasti poisťovníctva,
b) z teórie poistenia,
c) zo základov finančnej matematiky,
d) o slovenskom finančnom trhu a najvýznamnejších zahraničných finančných trhoch.
Obsah odbornej skúšky aktuára
Obsahom odbornej skúšky aktuára je preverenie znalostí žiadateľa
1. spôsob a skladbu finančného umiestnenia technických rezerv,
2. výpočet solventnosti poisťovne,
4. účtovníctvo poisťovne,
b) z poistnomatematických a štatistických metód používaných pri
1. výpočte sadzieb poistného v životnom poistení a neživotnom poistení,
2. určovaní výšky technických rezerv poisťovne a rozdelenia výnosov z finančného umiestnenia technických rezerv v životnom poistení medzi poisťovňou a poistníkom,
3. určovaní umiestnenia poistnomatematických rezerv v súlade so záväzkami vyplývajúcimi z poistných zmlúv,
4. zaisťovacej činnosti,
5. posudzovaní poistného rizika,
c) z finančnej matematiky,
Odborná skúška poisťovacieho makléra a poisťovacieho agenta, ktorý vykonáva sprostredkovanie poistenia pre viac ako jednu poisťovňu, a odborná skúška aktuára majú písomnú časť a ústnu časť.
(1) Odborné skúšky podľa § 3 sa konajú najmenej raz v kalendárnom roku. Úrad pre finančný trh (ďalej len „úrad") vyhlasuje v periodickej tlači s celoštátnou pôsobnosťou termín, miesto konania odborných skúšok podľa § 3 a adresu, na ktorú sa podávajú prihlášky, a to najmenej 60 dní pred konaním odborných skúšok podľa § 3 .
(2) Odborné skúšky podľa § 3 zabezpečuje úrad alebo ním poverená právnická osoba.
(3) Písomná prihláška na odborné skúšky podľa § 3 obsahuje meno a priezvisko žiadateľa, adresu jeho trvalého pobytu, dátum jeho narodenia a označenie odbornej skúšky podľa § 3 , na ktorú sa prihlasuje. Prihláška sa podáva najneskôr 30 dní pred termínom konania odbornej skúšky. Prílohou prihlášky je doklad o zaplatení poplatku za vykonanie odbornej skúšky.
(1) Úrad alebo ním poverená právnická osoba pozve žiadateľa na odbornú skúšku najneskôr 15 dní pred termínom konania odbornej skúšky, ak podal písomnú prihlášku a zaplatil poplatok za vykonanie odbornej skúšky.
(2) Poplatok za vykonanie odbornej skúšky je 5000 Sk.
Odborná skúška je neverejná a koná sa pred skúšobnou komisiou, ktorá má päť členov. Predsedu, podpredsedu a ďalších troch členov skúšobnej komisie vymenúva a odvoláva generálny riaditeľ úradu.
(1) O priebehu a výsledkoch odbornej skúšky vyhotoví skúšobná komisia do desiatich dní po jej vykonaní zápisnicu o vykonaní odbornej skúšky, ktorú odovzdá úradu spolu s dokladmi z odbornej skúšky.
(2) Výsledok odbornej skúšky skúšobná komisia písomne oznámi žiadateľovi do 15 dní po jej vykonaní. Na požiadanie umožní úrad žiadateľovi nahliadnuť do jeho výsledkov z odbornej skúšky s výnimkou zápisnice o hlasovaní skúšobnej komisie.